KHO: Pääesikunnan ei tarvinnut luovuttaa Dragsvikin varuskunnan säilyttämistä koskevia asiakirjoja - Keskisuomalainen
Kotimaa 18.11.2015 11:45
KHO: Pääesikunnan ei tarvinnut luovuttaa Dragsvikin varuskunnan säilyttämistä koskevia asiakirjoja
Pääesikunnan ei tarvinnut luovuttaa Dragsvikin varuskunnan säilyttämistä koskevia asiakirjoja julkisuuteen, vaikka Korkein hallinto-oikeus (KHO) katsoi vuosikirjapäätöksessään osan asiakirjojen sisällöstä julkiseksi.
KHO:n mukaan asiakirjojen sisältö ei olisi muiden tietojen peittämisen jälkeen ollut ymmärrettävissä oikein. Pääesikunnalla ei siksi ollut KHO:n mukaan velvollisuutta antaa tietoja julkisuuslain perusteella.
STT:n uutispäätoimittaja pyysi asiakirjoja Puolustusvoimilta tilanteessa, jossa Dragsvikin varuskunnan lakkauttaminen oli mukana yhtenä vaihtoehtona. Lisäksi hän pyysi saada kopiot valmisteluun liittyneistä laskelmista ja muista selvityksistä, jotka koskivat Dragsvikin varuskunnan säilyttämistä tai lakkauttamista tai Uudenmaan prikaatin siirtämistä toiseen varuskuntaan.
Pääesikunnan tiedotuspäällikkö ilmoitti, että Pääesikunta ei julkisuuslain salassapitosäännösten vuoksi luovuta pyydettyjä tietoja tai asiakirjoja.